smcproject/ml-wiki-sentences huggingface dataset:
ഭൂമിയിൽ നിന്ന് 1,370 പ്രകാശവർഷം അകലെയാണ് ഇതുള്ളത്.
മഞ്ഞ കുള്ളൻ നക്ഷത്രമാണ് Iota ഹൊറോളജി.
സൂര്യന്റെ 1.23 മടങ്ങ് പിണ്ഡവും 1.16 മടങ്ങ് വ്യാസവും ഉള്ള F8V സ്പെക്ട്രൽ തരം നക്ഷത്രമാണ് ഇത്.
ഭൂമിയിൽ നിന്ന് 57 പ്രകാശവർഷം അകലെയാണ് ഇതിന്റെ സ്ഥാനം.
അതിന്റെ കെമിക്കൽ പ്രൊഫൈൽ, ചലനം, പ്രായം എന്നിവ സൂചിപ്പിക്കുന്നത് ഇത് ഹ്യാഡിസ് ക്ലസ്റ്ററിനുള്ളിലാണ് രൂപപ്പെട്ടത് എന്നാണ്.
എന്നാൽ ഇപ്പോഴിത് ഈ ക്ലസ്റ്ററിൽ നിന്നും 130 പ്രകാശവർഷം അകലെയാണ്.
വ്യാഴത്തിന്റെ 2.5 മടങ്ങ് പിണ്ഡമുള്ള ഒരു ഗ്രഹം ഇതിനുണ്ട്.
307 ദിവസം കൊണ്ടാണ് ഇത് ഒരു പരിക്രമണം പൂർത്തിയാക്കുന്നത്.
ഭൂമിയിൽ നിന്ന് 164 പ്രകാശവർഷം അകലെ സ്ഥിതി ചെയ്യുന്ന സൂര്യനെപ്പോലെയുള്ള ഒരു നക്ഷത്രമാണ് HD 27631.
ഒരു പരിക്രമണം പൂർത്തിയാക്കാൻ 2,208 ദിവസം (ആറ് വർഷം) എടുക്കുന്ന ഒരു ഗ്രഹം ഉണ്ടെന്ന് കണ്ടെത്തിയിട്ടുണ്ട്.
വ്യാഴത്തിന്റെ 1.45 മടങ്ങ് പിണ്ഡമുണ്ട് ഇതിന്.
2.6 ബില്യൺ വർഷം പ്രായമുള്ള മുഖ്യധാരാ നക്ഷത്രമാണ് WASP-120.
സ്പെക്ട്രൽ തരം F5V ആയ ഇതിന് സൂര്യനേക്കാൾ 1.4 മടങ്ങ് പിണ്ഡമുണ്ട്.
വ്യാഴത്തിന്റെ 4.85 മടങ്ങ് പിണ്ഡമുള്ള ഒരു വലിയ ഗ്രഹം ഇതിനുണ്ട്.
അത് ഓരോ 3.6 ദിവസത്തിലും അതിന്റെ പരിക്രമണം പൂർത്തിയാക്കുന്നു.
ഉപരിതല താപനില 1,880 കെൽവിൻ എന്നാണ് കണക്കാക്കിയിരിക്കുന്നത്.
ദൃശ്യകാന്തിമാനം 13.06 ഉള്ള ഗ്ലീസ് 1061 എന്ന നക്ഷത്രം സൂര്യന്റെ 12% പിണ്ഡവും 15% വ്യാസവുമുള്ള ചുവപ്പുകുള്ളനാണ് .
ഭൂമിയിൽ നിന്ന് 12 പ്രകാശവർഷം അകലെയാണ് ഇത് സ്ഥിതി ചെയ്യുന്നത്.
സൂര്യനോട് ഏറ്റവും അടുത്തുള്ള നക്ഷത്രങ്ങളിൽ 20-ാം സ്ഥാനമാണ് ഇതിനുള്ളത്.
2019 ഓഗസ്റ്റിൽ, ഇതിന് മൂന്ന് ഗ്രഹങ്ങളുണ്ടെന്ന് പ്രഖ്യാപിച്ചു.
അതിലൊന്ന് അതിന്റെ വാസയോഗ്യമായ മേഖലയിലാണ്.
വിദൂരാകാശപദാർത്ഥങ്ങൾ NGC 1512 (ഇടത്), കുള്ളൻ ഗാലക്സി NGC 1510 എന്നിവയുടെ സംയോജിത ചിത്രം.
NGC 1261 ഭൂമിയിൽ നിന്ന് 53,000 പ്രകാശവർഷം അകലെ സ്ഥിതി ചെയ്യുന്ന ഒരു ഗോളീയ താരവ്യൂഹമാണ് .
ഇതിന്റെ കാന്തിമാനം 8 ആണ്.
ഇത് മ്യൂ ഹോറോളോജിയുടെ 4.7 ഡിഗ്രി വടക്ക് - വടക്കുകിഴക്കായി സ്ഥിതി ചെയ്യുന്നു.
ഭൂമിയിൽ നിന്ന് 123.3 കിലോപാർസെക് (402,000 പ്രകാശവർഷം) അകലെയുള്ള ഗോളീയ താരവ്യൂഹമാണ് ആർപ്-മഡോർ 1 .
ആൽഫ ഹൊറോളോജിയുടെ 2.1 ഡിഗ്രി പടിഞ്ഞാറ് - തെക്കുപടിഞ്ഞാറായി ബാർഡ് സ്പൈറൽ ഗാലക്സിയാണ് NGC 1512.
ഇതിന്റെ കാന്തിമാനം 10.2 ആണ്.
ഇതിൽ നിന്നും ഏകദേശം 5 കോണീയ മിനിറ്റ് വ്യത്യാസത്തിൽ കിടക്കുന്ന കുള്ളൻ ലെന്റികുലാർ ഗാലക്സിയാണ് NGC 1510.
ഇവ രണ്ടും ലയനത്തിന്റെ പാതയിലാണ്.
ഹോറോളജിയം-റെറ്റിക്യുലം സൂപ്പർക്ലസ്റ്റർ ഒരു ഗാലക്സി സൂപ്പർക്ലസ്റ്ററാണ് .
പ്രാദേശിക പ്രപഞ്ചത്തിലെ (ഭൂമിയുടെ 200 മെഗാ പാർസെക് പരിധിയിലുള്ള എന്തും) സൂപ്പർ ക്ലസ്റ്ററുകളിൽ വലിപ്പത്തിൽ രണ്ടാമത്തേതാണ് ഇത്.
ഇതിൽ 20-ലധികം ആബേൽ ഗാലക്സി ക്ലസ്റ്ററുകൾ അടങ്ങിയിരിക്കുന്നു.
ആകാശത്തിന്റെ 100 ഡിഗ്രി 2 -ൽ കൂടുതൽ വിസ്തൃതിയുണ്ട് ഇതിന്.
അവലംബം Ian Ridpath and Wil Tirion (2017).
ISBN 978-0-691-17788-5 .
ബാഹ്യ ലിങ്കുകൾ Wikimedia Commons has media related to Horologium .
The Deep Photographic Guide to the Constellations: Horologium Starry Night Photography - Horologium Constellation
ഘടോൽകചൻ ഇംഗ്ലീഷ് വിലാസം https://ml.wikipedia.org/wiki/Ghatotkacha കർണ്ണൻ ഘടോൽകചനെ വധിക്കാൻ ശ്രമിക്കുന്നു.
കർണ്ണൻ ഘടോൽകചനെ വധിച്ചു
ഇതിഹാസകാവ്യമായ മഹാഭാരതം കഥയിൽ ഭീമസേനന് രാക്ഷസിയായ ഹിഡുംബിയിൽ ജനിച്ച പുത്രനാണ് ഘടോൽകചൻ .
മഹാഭാരതയുദ്ധത്തിൽ പാണ്ഡവപക്ഷത്ത് നിലയുറപ്പിച്ചു.
കർണ്ണൻ ഘടോൽകചനെ വധിച്ചു.
കർണൻ അർജുനനെ വധിക്കുന്നതിനായി സൂക്ഷിച്ചു വച്ച ദിവ്യായുധമായ വേൽ ഉപയോഗിച്ചാണ് ഘടോൽകചനെ വധിച്ചത്.
മൗരിയിൽ ജനിച്ച ബാർബാറികൻ പുത്രനാണ്.
അരക്കില്ലം കത്തിച്ചപ്പോൾ, പാണ്ഡവർ ഒരു തുരങ്കത്തിലൂടെ രക്ഷപ്പെട്ട് ഒരു വനത്തിലെത്തി.
അവർ നിലത്ത് ഉറങ്ങിക്കിടക്കുമ്പോൾ, കാട്ടിലെ അസുരനായ ഹിഡിംബൻ പാണ്ഡവരെ ഒരു മരത്തിന്റെ മുകളിൽ നിന്ന് കണ്ടു, അയാൾ തന്റെ സഹോദരി ഹിഡിംബിയെ  പാണ്ഡവരെ  ഭക്ഷണത്തിനായി  ക്കൊണ്ടുവരാൻ നിയോഗിച്ചു.
ഹിഡിംബി സുന്ദരിയായ ഒരു സ്ത്രീയുടെ വേഷത്തിൽ പാണ്ഡവരുടെ അടുക്കൽ എത്തി.
അവൾ ഭീമനിൽ ആകൃഷ്ടയായി,പ്രണയം അഭ്യർത്ഥിച്ചു.
അത് ഭീമൻ നിരസിച്ചു.
കാലതാമസത്തിൽ അക്ഷമനായ ഹിഡിംബനും ഭീമനും തമ്മിലുള്ള ഒരു ദ്വന്ദ്വയുദ്ധത്തിൽ, ഭീമൻ ഹിഡിംബനെ വധിച്ചു.
ഹിഡിംബി പിന്നീട് കുന്തിയെ സമീപിച്ച് ഭീമനെ വിവാഹം കഴിക്കാൻ ആവശ്യപ്പെടാൻ  അഭ്യർത്ഥിച്ചു.
ഭീമനും ഹിഡിംബിക്കും  ഒരു മകൻ ജനിക്കുന്ന സമയം വരെ വനത്തിൽ തങ്ങളുടെ ദാമ്പത്യ ജീവിതം ആസ്വദിക്കണം, പിന്നെ ഭീമൻ അവരിലേക്ക് മടങ്ങണം എന്ന വ്യവസ്ഥയിൽ പാണ്ഡവർ നിർദ്ദേശം അംഗീകരിച്ചു.
പിന്നീട് ഹിഡിംബിക്കും ഭീമനും ജനിച്ച പുത്രനായിരുന്നു ഘടോൽകചൻ.
ഘടോൽകചൻ വളർന്ന് പാണ്ഡവരുടെ നല്ല സുഹൃത്തായി.
ഹിഡിംബിയും ഘടോൽകചനും പാണ്ഡവരോട് വിടപറയുമ്പോൾ, കുന്തി ഘടോൽകചനോട് പറഞ്ഞു: "നീ പാണ്ഡവരുടെ മൂത്ത പുത്രനാണ്. നീ എപ്പോഴും അവരുടെ പിന്തുണക്കുണ്ടായിരിക്കണം."
അതിന് ഘടോൽകചൻ മറുപടി പറഞ്ഞു, ആവശ്യം വരുമ്പോഴെല്ലാം താൻ അവരുടെ അടുത്ത് എത്തിച്ചേരും .
ഘടോൽകചൻ ഹിഡിംബിയുടെ സംരക്ഷണത്തിലാണ് വളർന്നത്.
തന്റെ പിതാവിനെപ്പോലെ, ഘടോൽകചൻ തിരഞ്ഞെടുക്കാറുള്ള ആയുധം ഗദയായിരുന്നു.
ഘടോൽകചൻ അഹിലാവതിയെ വിവാഹം കഴിച്ചു, അവരുടെ പുത്രന്മാർ ബാർബാറികൻ ,അഞ്ജനപർവ,  മേഘവർണ്ണൻ എന്നിവരായിരുന്നു.
കുരുക്ഷേത്ര യുദ്ധത്തിൻ്റെ പതിനാലാം ദിവസം ജയദ്രഥന്റെ മരണശേഷം, സൂര്യാസ്തമയം കഴിഞ്ഞ് യുദ്ധം തുടർന്നപ്പോൾ,ഘടോൽകചൻ  രാത്രിയിൽ അവന്റെ ശക്തികൾ ഏറ്റവും ഫലപ്രദമായി ഉപയോഗിച്ചു, കാരണം അസുരന്മാർക്ക് പരിധിയില്ലാത്ത വലിയ ശക്തിയും ധൈര്യവും ഉണ്ടായിരുന്നു.
ഘടോൽകചൻ പൂർണ്ണ ശക്തിയോടെ കൗരവരെ ആക്രമിച്ചു.
ഒടുവിൽ കർണ്ണനും ഘടോത്കചനും തമ്മിൽ യുദ്ധം നടന്നു.
ഭീമാകാരമായ അസുരനെതിരെയുള്ള തന്റെ ശ്രമങ്ങൾ നിഷ്ഫലമാകുന്നത് കണ്ടപ്പോൾ, കർണ്ണൻ തൻ്റെ പ്രധാന ആയുധങ്ങൾ പ്രയോഗിച്ചു കൊണ്ട് ഘടോൽകചനുമായി ഏറ്റുമുട്ടി, ഒരു വിധേനയും ഘടോൽകചനെ കൊല്ലുന്നതിൽ പരാജയപ്പെട്ട കർണ്ണൻ അവസാന ആശ്രയമായ വേൽ പുറത്തെടുത്തു.
ഈ ശക്തമായ വേൽ ഇന്ദ്രൻ തന്റെ കവച കുണ്ഡലങ്ങൾക്ക്  പകരമായി അദ്ദേഹത്തിന് നൽകിയതാണ്, ഇത്  ആരുടെ നേരെ എറിയപ്പെടുന്നുവോ ആ വ്യക്തി കൊല്ലുമെന്ന് ഉറപ്പായിരുന്നു, അർജ്ജുനനെ കൊല്ലാൻ കർണ്ണൻ  കരുതിവച്ചിരിക്കുകയായിരുന്നു.
കർണ്ണൻ ഘടോൽക‌ചനുനേരേ അത് ഉപയോഗിക്കുകയും അദ്ദേഹം കൊല്ലപ്പെടുകയും ചെയ്തു.
ശക്തമായ വേൽ തൻറെ  മാറിൽ പ്രവേശിച്ചു എന്നറിഞ്ഞ നിമിഷം, പാണ്ഡവരെ രക്ഷിക്കാനുള്ള അവസാന ശ്രമം എന്നനിലയിൽ ഘടോൽകചൻ തൻറെ ശരീരം പർവതാകാരമാക്കി.
ആകാശത്തു നിന്നു ഭുമിയിൽ പതിച്ച  ഭീമപുത്രൻ്റെ ശരീരം ദുര്യോധനൻറെ ഒരു അക്ഷൌഹിണി സൈന്യത്തെ ഞെരിച്ചു കൊന്നു.
മരണം മാടി വിളിച്ചപ്പോഴും പാണ്ഡവർക്കു വേണ്ടി പോരാടിയ കരുത്തനായ ഘടോൽകചനെ വധിച്ച ശേഷം വേൽ അന്തരീക്ഷത്തിൽ ലയിച്ചു.
↑ https://www.sacred-texts.com/hin/m01/m01158.htm ↑ https://www.sacred-texts.com/hin/m07/m07176.htm ↑ https://astrology.mathrubhumi.com/astrology-article/articles.php?art_id=316 start=1
ഘണ്ടാകർണ്ണൻ ഘണ്ടാകർണ്ണൻ
ഹൈന്ദവ - ജൈന മതവിഭാഗങ്ങളിലെ ചില വിശ്വാസങ്ങൾക്കനുസരിച്ച് ഭാരതത്തിൽ പലയിടങ്ങളിലും ആരാധിക്കപ്പെടുന്ന മൂർത്തിയാണ് ഘണ്ടാകർണ്ണൻ.
കേരളത്തിൽ ഈഴവ സമുദായത്തിലെ ചില കുടുംബങ്ങൾ പാരമ്പര്യമായി ഘണ്ടാകർണ്ണനെ ആരാധിക്കുന്നു.
ജൈനമതസ്ഥർ ദുഷ്ടശക്തികളിൽ നിന്ന് രക്ഷ നേടുന്നതിന് ഘണ്ടാകർണ്ണനെ ആരാധിക്കുന്നു .
അവരുടെ വിശ്വാസമനുസരിച്ച് ഘണ്ടാകർണ്ണൻ ശ്രീനഗറിലെ രാജാവായിരുന്നു.
ഹിമാലയത്തിലേയ്ക്ക് വരുന്ന തീർത്ഥാടകരെ കൊള്ളക്കാരിൽ നിന്ന് രക്ഷിക്കുന്നതിനിടെ കൊല്ലപ്പെട്ടുവെന്നും അങ്ങനെ ആരാധനാമൂർത്തി ആയിത്തീർന്നുവെന്നും പറയപ്പെടുന്നു.
വില്ലുകുലച്ച് നിൽക്കുന്ന രൂപത്തിലുള്ള ഘണ്ടാകർണ്ണവിഗ്രഹമുള്ള ക്ഷേത്രങ്ങൾ ഉത്തരേന്ത്യയിലുണ്ട്.
അഗ്നി ഘണ്ടാകർണ്ണൻ തെയ്യം
ഭദ്രകാളിയുടെ വസൂരിരോഗം ശമിപ്പിക്കുന്നതിന് ശിവൻ സൃഷ്ടിച്ച ഒരു രാക്ഷസനാണ് ഘണ്ടാകർണ്ണൻ എന്നും വിശ്വാസമുണ്ട് .
മഹാഭാരതമനുസരിച്ച് സുബ്രഹ്മണ്യന് ബ്രഹ്മാവ് നൽകിയ നാല് സേവകരിൽ ഒരാളാണ് ഘണ്ടാകർണ്ണൻ .
ഭാഗവതപ്രകാരം ഘണ്ടൻ കർണ്ണൻ എന്നിവർ രണ്ട് പിശാചുക്കളാണ് .
ശിവനിൽ നിന്ന് കൃഷ്ണനെക്കുറിച്ച് അറിഞ്ഞ് ഇവരും കൂടെയുള്ള മറ്റ് പിശാചുക്കളും കൃഷ്ണനെ അന്വേഷിച്ച് പുറപ്പെടുന്നു.
അവർ എത്തിച്ചേർന്ന ബദര്യാശ്രമത്തിൽ അതേ സമയം ശിവനെ കാണുവാൻ കൈലാസത്തിലേയ്ക്ക് പുറപ്പെടുന്ന കൃഷ്ണനും എത്തുന്നു.
നായ്ക്കളേയും കൂട്ടി വേട്ടയാടുകയും പച്ചമാംസവും ചോരയും കഴിക്കുകയും ചെയ്യുന്ന പിശാചുക്കളെക്കൊണ്ട് തങ്ങൾക്കുള്ള ബുദ്ധിമുട്ടിനെക്കുറിച്ച് ഋഷിമാർ കൃഷ്ണനോട് പരാതി പറയുന്നു.
എന്നാൽ പിശാചുക്കൾ കൃഷ്ണനെ ആരാധിക്കുകയും വൈഷ്ണവരൂപം പ്രാപിച്ച് വൈകുണ്ഠത്തിൽ നിന്ന് വന്ന വിമാനത്തിൽ കയറിപ്പോവുകയും ചെയ്യുന്നു.
ഹരിവംശത്തിലും ഇതേ കഥയുണ്ട്.
നേപ്പാളിലെ വിശ്വാസമനുസരിച്ച് ഘണ്ടാകർണ്ണൻ ഒരു രാക്ഷസനോ കൊള്ളക്കാരനോ ആയിരുന്നു.
ചതുപ്പുനിലത്ത് താഴ്ന്നുപോയി ഘണ്ടാകർണ്ണൻ മരിച്ചത് അവർ ശ്രാവണമാസത്തിൽ ഉത്സവമായി ആഘോഷിക്കുന്നു.
ഘണ്ടാകർണ്ണന്റെ രൂപം ഉണ്ടാക്കി അത് പുഴയിൽ തള്ളിയോ കത്തിച്ചോ ആണ് ആഘോഷം.
ഘടനാവാദം (സൈക്കോളജി) ഈ ലേഖനം മറ്റൊരു ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
(2023 സെപ്റ്റംബർ) Click [show] for important translation instructions.
A model attribution edit summary Content in this edit is translated from the existing English Wikipedia article at [[:en:Structuralism (psychology)]]; see its history for attribution.
You should also add the template {{Translated|en|Structuralism (psychology)}} to the talk page .
സംവേദനങ്ങൾ, മാനസിക ഇമേജുകൾ, വികാരങ്ങൾ എന്നിവ പോലുള്ള മാനസിക അനുഭവങ്ങളുടെ ഘടകങ്ങളെ വിശകലനം ചെയ്യാൻ ശ്രമിക്കുന്ന ബോധത്തിന്റെ ഒരു സിദ്ധാന്തമാണ് ഘടനാവാദം.
ഈ ഘടകങ്ങൾ എങ്ങനെ സംയോജിച്ച് കൂടുതൽ സങ്കീർണ്ണമായ അനുഭവങ്ങൾ ഉണ്ടാക്കുന്നു എന്നതാണ് പ്രധാനമായും ഘടനാവാദം ഊന്നൽ നൽകുന്നത്.
വുണ്ടിന്റെ വിദ്യാർത്ഥി എഡ്വേർഡ് ബി. ടിച്ചനറാണ് ഘടനാവാദം കൂടുതൽ വികസിപ്പിച്ചത്.
ഘടികാരങ്ങൾ നിലയ്ക്കുന്ന സമയം
സുഭാഷ് ചന്ദ്രൻ രചിച്ച ഘടികാരങ്ങൾ നിലയ്ക്കുന്ന സമയം എന്ന കൃതിക്കാണ് 2001-ൽ ചെറുകഥാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചത്.
ഘന മാപനാങ്കം ഏകതാന സമ്മർദ്ദനത്തിന്റെ  (uniform compression) ചിത്രണം.
ഒരു വസ്തുവിന് അതിന്മേലുളള സമ്മർദ്ദത്തെ എത്രത്തോളം ചെറുക്കാൻ കഴിയും എന്നതിന്റെ അളവാണ് ഘന മാപനാങ്കം (Bulk Modulus, ബൾക്ക് മോഡുലസ്, K {\displaystyle K} or B {\displaystyle B} ) .
അനന്തസൂക്ഷ്മ മായ മർദ്ദവർദ്ധനവും ആനുപാതികമായി വ്യാപ്തത്തിലുണ്ടാകുന്ന കുറവും തമ്മിലുളള അംശബന്ധമായാണ് ഇതിനെ നിർവ്വചിച്ചിരിക്കുന്നത്.
മറ്റു മാപനാങ്കങ്ങൾ വസ്തുവിന്റെ ആതാന ത്തിന് വിവിധയിനം പ്രതിബലങ്ങളോടുളള പ്രതികരണത്തെ പ്രതിപാദിക്കുന്നു: അപരൂപണ മാപനാങ്കം (Shear modulus) അപരൂപണത്തോടുളള പ്രതികരണത്തെയും, യംഗ് മാപനാങ്കം രേഖീയ പ്രതിബലത്തോടുളള പ്രതികരണത്തെയും പ്രതിപാദിക്കുന്നു.
ദ്രവങ്ങൾക്കുമാത്രമേ ഘന മാപനാങ്കം അർത്ഥവത്താകുകയുളളു.
തടി, പേപ്പർ എന്നിവ പോലെ സങ്കീർണമായ അസമദൈശിക ( anisotropic ) ഖരവസ്തുക്കളെ സംബന്ധിച്ചടത്തോളം, ഈ മൂന്നു മാപനാങ്കങ്ങളും അവയുടെ സ്വഭാവം വർണ്ണിക്കുന്നതിന് പര്യാപ്തമല്ല.
അതിന് പൂർണ്ണസാമാന്യ ഹൂക്ക് നിയമ ത്തെ ആശ്രയിച്ചേ മതിയാകൂ.
ഘണ്ഡശാല, കൃഷ്ണ ജില്ല Ghantasala is one of the Holy relic Buddhist sites of Andhra Pradesh
ആന്ധ്രാപ്രദേശിലെ കൃഷ്ണാ ജില്ലയിലെ ഒരു ഗ്രാമമാണ് ഘണ്ഡശാല .
ഇത്, മച്ചിലിപട്ടണ ത്തിൽനിന്നും 21 കിലോമീറ്ററും കൃഷ്ണാ നദിയിൽ നിന്നും 11 കിലോമീറ്ററും അകലെയാണ്.
60 കിലോമീറ്റർ അകലെയുള്ള വിജയവാഡയാണ് ഈ ജില്ലയിലെ ഏറ്റവും വലിയ പട്ടണം.
ബുദ്ധമത ശേഷിപ്പുകൾക്കു പ്രസിദ്ധമായ സ്ഥലമാണിത്.
ഘണ്ഡശാല ആന്ധ്രാപ്രദേശിലെ കൃഷ്ണാ ജില്ലയുടെ മണ്ഡൽ ആസ്താനവും പട്ടണവുമാണ്.
മച്ചിലിപട്ടണത്തിൽനിന്നും 21 കിലോമീറ്റർ പടിഞ്ഞാറും കൃഷ്ണാ നദിയിൽ നിന്നും 11 കിലോമീറ്റർ  അകലെയുമാണ്.
1870-71ൽ ഈസ്റ്റിന്ത്യാ കമ്പനിയുടെ ബോസ്-വെൽ ആണ് ആദ്യമായി ഘണ്ഡശാലയുടെ ചരിത്രപ്രാധാന്യം ചൂണ്ടിക്കാണിച്ചത്.
അലക്സാണ്ടർ റിയ ആണ് ഘണ്ഡശാലയിലെ സ്തൂപം കുഴിച്ചെടുത്തത്.
ഇതിനു112 അടി ചുറ്റളവും 23 അടി ഉയരവുമുണ്ട്.
1919-20ൽ കൊത്തിയുണ്ടാക്കിയ ബുദ്ധമതസ്തൂപത്തിന്റെയും പലകകളുടെയും ഭാഗങ്ങൾ കണ്ടെത്തി.
ഘണ്ഡശാല ഒരു കാലത്ത് ഇന്തോ-റോമൻ വാണിജ്യകേന്ദ്രവും പ്രധാന മതകേന്ദ്രവുമായിരുന്നു.
ബുദ്ധമതപ്രതിമകളും ശില്പങ്ങളും ഹിന്ദുമത രുപങ്ങളും ഈ സ്ഥലത്തിന്റെ പഴയ പ്രതാപം കാണിക്കുന്നു.
ബുദ്ധമതസന്യാസി മഠങ്ങളുടെ ചുണ്ണാമ്പുകല്ലുകൊണ്ടുണ്ടാക്കിയ തൂണുകളോടുകൂടിയ ഹാളുകളുടെ അവശിഷ്ടങ്ങൾ (ഇവ രണ്ടും മൂന്നും നൂറ്റാണ്ടുകളിലേതാണ്.) ഇവിടെനിന്നും കണ്ടെടുത്തിട്ടുണ്ട്.
ഇവിടെനിന്നും കുഴിച്ചെടുത്ത ബുദ്ധമത മഹാചൈത്യ അല്ലെങ്കിൽ സ്തൂപം തനതായ രുപഘടനയുള്ളതാണ്.
മദ്ധ്യത്തിൽ ചതുരക്കട്ടയുടെ ഇഷ്ടികതൂണിൽ രാശിചക്രത്തിലെ 12 രാശികളും ചിത്രീകരിച്ചിരിക്കുന്നു.
ചൈത്യഗൃഹങ്ങളുടെ രൂപഘടന ശതവാഹന സാമ്രാജ്യകാലത്തെ തനതുശൈലിയിൽ ഉള്ള വലിപ്പത്തിലും ആകൃതിയിലുമുള്ളതാണ്.
ഈ ഗൃഹസഞ്ചയത്തിൽ ബുദ്ധമതസന്യാസിമാർക്ക് താമസിക്കാനായി പ്രത്യേകം പ്രത്യേകം താമസസ്ഥലം ക്രമീകരിച്ചിരിക്കുന്നു.
എല്ലാ ചുമരുകളും ഏറ്റവും മുന്തിയ കുമ്മായം കൊണ്ട് തേച്ചുമിനുക്കിയിരിക്കുന്നു.
ചുണ്ണാമ്പുകല്ലുകൊണ്ടു നിർമ്മിക്കപ്പെട്ട ഈ ത്രിമാന കൊത്തുപണിയിൽ സ്തൂപത്തിന്റെ മകുടത്തിൽ രണ്ടു പൂമാല പിടിച്ചയാളുകളും ഒരു ധർമ്മ ചക്രവും മദ്ധ്യഭാഗത്ത് ചെറിയ ഒരു പീഠത്തിൽ ഒരു ചെറിയ സ്തൂപവും കാണാൻ കഴിയും.
ഗൗതമബുദ്ധന്റെ ജനനം കാണിക്കുന്ന താമരപ്പൂവ് ഇരിക്കുന്ന ഒരു കുടവും കണ്ടെത്തിയിട്ടുണ്ട്.
സ്തൂപത്തിനു മദ്ധ്യഭാഗത്തെ അറയിലേയ്ക്കു കേന്ദ്രീകരിച്ചിരിക്കുന്ന ആന്തരമായ ചക്രം കാണാൻ കഴിയും.
കൈത്തറി വ്യവസായം
ഈ ഗ്രാമത്തിൽ കൈത്തറി വ്യവസായം അവളരെ പുഷ്ടിപ്പെട്ടിട്ടുണ്ട്.
മംഗളഗിരി, ഗദ്‌വാൾ കോട്ടൺ സാരികൾ വളരെ പ്രസിദ്ധിയുള്ളതാണ്.
ഇവ രാജ്യത്തിന്റെ വിവിധ ഭാഗങ്ങളിലേയ്ക്ക് കയറ്റി അയയ്ക്കപ്പെടുന്നുണ്ട്.
മച്ചിലിപട്ടണം വിജയവാഡയിലേയ്ക്ക് റോഡു വഴിയും റെയിൽവേ വഴിയും ബന്ധിപ്പിച്ചിട്ടുണ്ട്.
വിജയവാഡ യിൽനിന്നും 20 കിമി അകലെ ഗണ്ണവാരം എന്ന സ്ഥലത്താണ് വിമാനത്താവളമുള്ളത്.
ഇതും കാണൂ Andhra Vishnu Villages in Ghantasala mandal അവലംബം
ഘദാ അഡെൽ ഇംഗ്ലീഷ് വിലാസം https://ml.wikipedia.org/wiki/Ghada_Adel
ഒരു ഈജിപ്ഷ്യൻ അഭിനേത്രിയും ടെലിവിഷൻ അവതാരകയുമാണ് ഘദാ അഡെൽ ഇബ്രാഹിം (അറബിക്: غادة عادل إبراهيم) (ജനനം 25 ഡിസംബർ 1974 ബെൻഗാസിയിൽ).
ലിബിയയിലെ ബെൻഗാസിയിൽ ഒരു ഈജിപ്ഷ്യൻ തൊഴിലാളി കുടുംബത്തിലാണ് അവർ ജനിച്ചത്.
അവരുടെ ഈജിപ്ഷ്യൻ അമ്മയും അവരുടെ അമ്മ വഴി വിരമിച്ച നടി ഷംസ് എൽ-ബറൂഡിയുടെ അർദ്ധസഹോദരിയായിരുന്നു.
അവരുടെ ജന്മ-അമ്മ അവർക്ക് രണ്ട് വയസ്സുള്ളപ്പോൾ മരിച്ചു.
അതിനാൽ അവളും അവരുടെ സഹോദരങ്ങളും അവരുടെ പിതാവിനും രണ്ടാമത്തെ ഭാര്യയ്ക്കും ഒപ്പം അവരുടെ പിതാവ് ജോലി ചെയ്തിരുന്ന ലിബിയയിൽ താമസിച്ചു.
എന്നിരുന്നാലും അവർ അവരുടെ വാർഷിക അവധിക്കാലം കെയ്‌റോയിൽ ചെലവഴിച്ചു.
അവർക്ക് ഒരു മൂത്ത സഹോദരനും മൂന്ന് ഇളയ അർദ്ധ സഹോദരിമാരുമുണ്ട്.
ബിസിനസ് അഡ്മിനിസ്ട്രേഷനും കൊമേഴ്സും പഠിച്ചതിന് ശേഷം ബെൻഗാസി യൂണിവേഴ്സിറ്റിയിൽ നിന്ന് ബിരുദം നേടി.
അവർ പരസ്യങ്ങളിൽ മോഡലിംഗ് ആരംഭിച്ചു.
1997 ലെ തെഖ്‌സരിയിൽ ഹനി ഷേക്കറിനൊപ്പം പ്രത്യക്ഷപ്പെട്ടു.
തുടർന്ന് ടെലിവിഷൻ ഷോ ഫവാസിർ അബ്യാദ് വാ ആസ്വാദ് അവതാരകയായി.
1997-ൽ Zizinya എന്ന ടിവി സീരീസിലായിരുന്നു അവരുടെ ആദ്യ വേഷം 1998-ൽ മുഹമ്മദ് ഹെനെദിക്കൊപ്പം അമേരിക്കൻ യൂണിവേഴ്‌സിറ്റിയിലെ ഒരു ക്ലാസിക് കോമഡി സൈദി ആയിരുന്നു അവരുടെ ആദ്യ സിനിമ.
2000-ൽ Belyah and his High Mind, 2004-ൽ കരീം അബ്ദുൾ-അസീസിനൊപ്പം എൽ ബാഷ ടെൽമീസ്, 2005-ൽ ഹമാദ ഹെലാലിനൊപ്പം ലവർ ബോയ്സ്, 2006-ൽ അഹമ്മദ് ഹെൽമി, ഹസൻ ഹോസ്മി എന്നിവരോടൊപ്പം She Made Me Criminal കൂടാതെ 2015-ൽ അഹ്‌വാക്ക് ടാമർ ഹോസ്‌നിക്കൊപ്പം Ahwak ഉൾപ്പെടെ നിരവധി സിനിമകളിൽ പ്രധാന വേഷങ്ങളിൽ അഭിനയിച്ചു.
2005-ൽ ഹനി റാംസിയ്‌ക്കൊപ്പം മബ്രൂക്ക് ഗലക് അല, 2008-ൽ ഷെരീഫ് മൗനിറിനൊപ്പം ഡെഡ് ഹാർട്ട്, 2015-ൽ ഖുസായ് ഖൗലിക്കൊപ്പം സരയ അബ്ദൻ എന്നിവയുൾപ്പെടെ നിരവധി ടിവി പരമ്പരകളിലും അവർ അഭിനയിച്ചു.
2019-ൽ, എൽ ഗൗന ഫിലിം ഫെസ്റ്റിവലിലെ അവരുടെ ധീരമായ രൂപത്തിന് അവർ നിരവധി സോഷ്യൽ മീഡിയ പ്ലാറ്റ്‌ഫോമുകളിൽ വൈറലായി.
അവരുടെ അമ്മയുടെ അമ്മായി വിരമിച്ച നടി ഷംസ് എൽ ബറൂഡിയാണ്.
ഈജിപ്ഷ്യൻ സംവിധായകനും നിർമ്മാതാവുമായ മാഗ്ഡി എൽ ഹവാരിയുമായി 20 വർഷമായി വിവാഹിതരായ അവരെ നിരവധി സിനിമകളിൽ അവളെ പരിചയപ്പെടുത്താൻ സഹായിച്ചു.
അവർക്ക് അഞ്ച് മക്കളും നാല് ആൺമക്കളും ഒരു മകളുമുണ്ട്.
ഒരു വർഷത്തെ വേർപിരിയലിന് ശേഷം അവർ അദ്ദേഹത്തിൽ നിന്ന് വിവാഹമോചനം പ്രഖ്യാപിച്ചു.
അവലംബം പുറംകണ്ണികൾ Ghada Adel on IMDb
ഘടികാരം ഇംഗ്ലീഷ് വിലാസം https://ml.wikipedia.org/wiki/Clock ഗ്രീൻവിച്ച് റോയൽ ഒബ്സർ‌വേറ്ററീയിലെ ഘടികാരം
സമയം അളക്കാൻ മനുഷ്യർ കണ്ടെത്തിയ ഉപാധിയാണ് ഘടികാരം അഥവ നാഴികമണി (ഇംഗ്ലീഷ് ഭാഷയിൽ: Clock).
അളന്നു ചിട്ടപ്പെടുത്തിയ സമയഖണ്ഡങ്ങളെ സൂചിപ്പിക്കുവാനും അല്ലെങ്കിൽ സമയത്തിലുണ്ടാകുന്ന മാറ്റത്തെ സൂചിപ്പിക്കുവാനും നിത്യജീവിതത്തിൽ അവ നമുക്ക് ഉപയോഗപ്പെടുന്നു.
സാധാരണയായി ഒരു ഘടികാരത്തിൽ ഞൊടികളും , നിമിഷങ്ങളും, മണിക്കൂറുകളും കുറിക്കാൻ മൂന്ന് സൂചികൾ ഉണ്ടാവും.
ഏറ്റവും വണ്ണം കുറഞ്ഞ് നീളം കൂടിയ സൂചി 60 ഞൊടികളെ സൂചിപ്പിക്കാനും, വണ്ണവും നീളവും കൂടിയ സൂചി 60 നിമിഷങ്ങളെ കുറിക്കാനും, നീളം കുറഞ്ഞു വണ്ണം കൂടിയ സൂചി 12 മണിക്കൂറുകൾ സൂചിപ്പിക്കാനും ഉപയോഗിക്കുന്നു.
മനുഷ്യൻ ഉപയോഗിക്കുന്നവയിൽ ഏറ്റവും പഴക്കംചെന്ന ഉപകരണങ്ങളിലൊന്നാണ്‌ ഘടികാരം.
ഭൂമി സൂര്യനുചുറ്റും നടത്തുന്നതും അതിന്റെ അച്ചുതണ്ടിൽ സ്വയം തിരിയുന്നതുമായ ചലനങ്ങളെ ആസ്പദമാക്കി നിലവിലുള്ള വർഷം , ദിവസം എന്നിവയേക്കാൾ ചെറിയ സമയം അളക്കുന്നതിന്‌ മനുഷ്യൻ പണ്ട് മുതൽ തന്നെ വിവിധ രീതികളിലുള്ള ഉപകരണങ്ങൾ ഉപയോഗിച്ചിരുന്നു.
ഏതെങ്കിലും ഒരു ക്രിയ നടക്കുമ്പോൾ മാത്രമാണ് സമയം അനുഭവപ്പെടുന്നത് എന്ന കാരണംകൊണ്ട് വസ്തുക്കളുടെ നിയതമായ ചലനത്തെ ആധാരമാക്കിയാണ് മനുഷ്യനിർമ്മിതമായ എല്ലാ ഘടികാരങ്ങളും പ്രവർത്തിക്കുന്നത്.
ആദ്യകാലങ്ങൾ മുതൽ ഇപ്പോഴും വലിയ കെട്ടിടങ്ങളിലും തെരുവുകളിലും വലിയ ഘടികാരങ്ങൾ സ്ഥാപിക്കുന്ന പതിവുണ്ട്.
മനുഷ്യൻ ഉപയോഗിച്ചുവന്ന വിവിധതരം ഘടികാരങ്ങൾ ജലഘടികാരം
പുരാതന ഗ്രീക്കുകാർ ഉപയോഗിച്ചിരുന്ന ഈ ഘടികാരം വെള്ളം നിറച്ച ,അടിയിൽ ചെറിയ ദ്വാരമുള്ള വലിയൊരു പാത്രമാണ്.
ദ്വാരത്തിലൂടെ ജലം പുറത്തേക്ക് ഒഴുകിത്തീരുന്ന മുറക്ക് പാത്രത്തിലെ ജലനിരപ്പ് കാണിക്കുന്ന അടയാളങ്ങൾ നോക്കി ഇതുകൊണ്ട് സമയം ഗണിച്ചുപോന്നു.
മണൽ ഘടികാരം മണൽ ഘടികാരം
അർദ്ധഗോളാകാരങ്ങളായ രണ്ടറകളെ ഒരു കുഴൽ കൊണ്ട് ബന്ധപ്പെടുത്തിയ സ്ഫടികം കൊണ്ട് നിർമ്മിച്ച ഈ ഉപകരണത്തിൽ മണൽ നിറച്ചിരിക്കും.
ഓരോ തവണയും തലതിരിച്ചു വക്കുമ്പോൾ ഒന്നിൽ നിന്ന് മറ്റൊന്നിലേക്ക് മണൽ മുഴുവൻ ചോർന്നുപോകാനെടുക്കുന്ന സമയം മാത്രമാണ് ഇതുകൊണ്ട് അളക്കാൻ കഴിഞ്ഞിരുന്നത്.
ഈ സമയത്തിന് കൃത്യമായ ആവർത്തനസാദ്ധ്യത ഉണ്ടായിരുന്നെന്നു മാത്രം.
നാഴികവട്ട
നമ്മുടെ നാട്ടിലും ചൈനയിലും ഉപയോഗിച്ചിരുന്ന ഒരു തരം ജലഘടികാരമാണ്‌ നാഴികവട്ട.
ജലം നിറച്ച ഉരുളിയിൽ ചെറിയ ഓട്ടയുള്ള ഒരു പാത്രം വയ്ക്കുന്നു.
കൃത്യം ഒരു നാഴിക കഴിയുമ്പോൾ ഈ ദ്വാരത്തിൽ കൂടി ജലം പാത്രത്തിൽ കയറി പാത്രം മുങ്ങുന്നു.
ഇങ്ങനെ നാഴികയുടെ ദൈർഘ്യം മനസ്സിലാക്കിയിരുന്നു.
സൂര്യഘടികാ‍രം ( നിഴൽഘടികാരം)
നോമൺ എന്ന ഒരിനം തൂണ് ഭൂമിയിൽ കുഴിച്ചുനിർത്തി സൂര്യപ്രകാശത്തിൽ അതിന്റെ നിഴൽ നോക്കി സമയം കണക്കാക്കിയിരുന്നു.
സൂര്യൻ ഇല്ലാത്തപ്പോൾ സമയം അറിയാൻ കഴിയില്ല എന്നത് ഇതിന്റെ ഒരു പോരായ്മയായിരുന്നു.
കോമ്പസ് ക്ലോക്ക്
സൂര്യ ഘടികാരങ്ങളുടെ ഗണത്തിൽപ്പെട്ട ഇവയിൽ 12 വരെയുള്ള അക്കങ്ങൾ രേഖപ്പെടുത്തിയിരിക്കുന്നു.
ഉച്ച സമയത്ത് നിഴൽ മെല്ലെ ചലിക്കുന്നതിനാൽ പന്ത്രണ്ടിനോടടുത്ത അക്കങ്ങൾ അടുത്തടുത്ത് രേഖപ്പെടുത്തിയിരിക്കുന്നു.
പോക്കറ്റിൽ കൊണ്ടു നടക്കാവുന്ന ഘടികാരങ്ങളായിരുന്നു ഇവ.
മെക്കാനിക്കൽ ക്ലോക്കുകൾ
യാന്ത്രികചലനം കൊണ്ട് പ്രവർത്തിക്കുന്ന ക്ലോക്കുകൾ പിൽക്കാലത്ത് നിലവിൽ വന്നു.
കൂറ്റൻ ക്ലോക്കുകൾ ഇത്തരത്തിൽ പരീക്ഷിക്കപ്പെടുകയും പിന്നീട് അവയെ ചെറുതാക്കിക്കൊണ്ടുവന്ന് കൈയിൽ കെട്ടിക്കൊണ്ടുനടക്കാവുന്ന വലിപ്പത്തിലും തികഞ്ഞ ഭംഗിയിലും വരെ നിർമ്മിക്കാൻ തുടങ്ങുകയും ചെയ്തു.
ഏറെക്കാലം നിലനിന്ന ഒരു മാതൃകയായിരുന്നു ഇത്.
ആദ്യകാലത്ത് ഗുരുത്വാകർഷണം ഉപയോഗിച്ചാണ് വലിയ ക്ലോക്കുകളിൽ ആവശ്യമായ ഊർജ്ജം കണ്ടെത്തിയിരുന്നതെങ്കിൽ പിൽക്കാലത്ത് താക്കോൽ കൊടുത്ത് മുറുക്കാവുന്ന സ്പ്രിങ്ങുകൾ ഉപയോഗിച്ച് ആയിരുന്നു ഇവ പ്രവർത്തിപ്പിച്ചിരുന്നത്.
ഊർജ്ജം നിയന്ത്രിതമായ രീതിയിൽ സ്പ്രിങ്ങിൽ നിന്നെടുക്കാൻ ഹെയർ സ്പ്രിങ്ങുകളും റോക്കറുകളും ഉപയോഗിച്ചുപോന്നു.
കൈയ്യിൽ കെട്ടാവുന്ന വാച്ചുകൾ ഒരുപടികൂടി മുന്നോട്ടുപോയി കയ്യിന്റെ ചലനം കൊണ്ട് മുറുകുന്ന സ്പ്രിങ്ങുകൾ ഉപയോഗിക്കുന്നതിലേക്കെത്തി.
ദിവസത്തിലോ ആഴ്ചയിലോ ഒരിക്കൽ താക്കോൽ കൊടുക്കണം എന്ന നിലക്ക് ഇതോടെ മാറ്റം വന്നു.
ഇവയെ ആട്ടോമാറ്റിൿ വാച്ചുകൾ എന്നു പറഞ്ഞുപോന്നു.
ഇലക്ട്രോണിക് ഘടികാരങ്ങൾ ഇലക്ട്രോണിക് ഘടികാരം
ബാറ്ററിയിൽ പ്രവർത്തിക്കുന്ന ഘടികാരങ്ങൾ
ഇലക്ട്രോണിക് വാച്ചുകൾ
കൈഘടികാരങ്ങൾ
കയ്യിൽ കെട്ടുന്ന ഘടികാരങ്ങളെ (wrist watch) മണി ഘടികാരങ്ങൾ എന്ന് പറയുന്നു.
കൈപ്പത്തി കയ്യുമായി യോജിക്കുന്ന ഭാഗത്തെ മണിബന്ധം എന്നാണ് പറയുന്നത്.
അതുകൊണ്ടാണ് മണി ഘടികാരങ്ങൾ എന്ന് പറയുന്നത്.
അറ്റോമിക് ക്ലോക്കുകൾ
ഏറ്റവും കൃത്യമായ സമയം കിട്ടുന്ന ഘടികാരങ്ങളാണിവ.
ഒരു അറ്റോമിക് ക്ലോക്ക് നൂറുകോടി വർഷംകൂടുമ്പോളാണ്‌ ഒരു സെക്കന്റ് വ്യത്യാസം വരുത്തുന്നത്.
ചിത്രങ്ങൾ ഘടികാരം മട്ടാഞ്ചേരി ജൂതപ്പള്ളിയിലെ ഘടികാരം ചുമർ ഘടികാരം
ഘണ്ഡശാല വെങ്കിടേശ്വര റാവു ഇംഗ്ലീഷ് വിലാസം https://ml.wikipedia.org/wiki/Ghantasala
തെലുങ്ക് , തമിഴ് , കന്നഡ , മലയാളം , തുളു , ഹിന്ദി എന്നീ ഭാഷകളിലായി പതിനായിരത്തിലധികം ഗാനങ്ങൾ ആലപിച്ചിട്ടുള്ള ചലച്ചിത്രപിന്നണിഗായകനും സംഗീതഞ്ജനുമായിരുന്നു ഘണ്ഡശാല എന്ന ഘണ്ഡശാല വെങ്കടേശ്വരറാവു ( തെലുഗ് : ఘంటశాల వెంకటేశ్వర రావ్ , 4 ഡിസംബർ 1922 - 11 ഫെബ്രുവരി 1974).
പത്മശ്രീ പുരസ്കാരം ലഭിച്ച ഘണ്ഡശാലയുടെ സ്മരണാർഥം ഒരു സ്റ്റാമ്പും പുറത്തിറക്കിയിട്ടുണ്ട്.
തിരുമല തിരുപ്പതി ദേവസ്ഥാനത്തിന്റെ ആദ്യ ആസ്ഥാനഗായകനായിരുന്നു.
ഘണ്ഡശാല വെങ്കടേശ്വരറാവു എന്ന ഘണ്ഡശാല ആന്ധ്രപ്രദേശിൽ കൃഷ്ണ ജില്ലയിലെ ചൌതപ്പള്ളിയിൽ പ്രാദേശികഗായകനായ ശൂരയ്യയുടെ മകനായി ഒരു ബ്രാഹ്മണകുടുംബത്തിൽ 1922 ഡിസംബർ നാലാം തീയതി ജനിച്ചു.
ചെറുപ്പത്തിലെ അച്ഛനെ നഷ്ടപ്പെട്ട അദ്ദേഹം, അതിനുശേഷം അമ്മാവനായ പിച്ചി രാമയ്യയുടെ സംരക്ഷണയിൽ വളർന്നു.
നൂറിലധികം ചിത്രങ്ങൾക്ക് സംഗീതസംവിധാനവും നിർവഹിച്ചു.
പത്രയണി സീതാരാമശാസ്ത്രിയുടെ ശിക്ഷണത്തിൽ സംഗീതമഭ്യസിച്ചു.
വിജയനഗരത്തിലെ മഹാരാജാ ഗവണ്മെന്റ് കോളേജ് ഫോർ മ്യൂസിക് ആൻഡ് ഡാൻസിൽ വീട്ടുകാരറിയാതെ പോയി ചേർന്നു.
ഒരുപാട് കഷ്ടപ്പാടുകൾക്കു ശേഷം സംഗീത വിദ്വാൻ പട്ടം ലഭിച്ചു.
1942 ൽ ക്വിറ്റ് ഇൻഡ്യാ മൂവ്മെന്റിൽ പങ്കെടുത്ത് ആലിപ്പൂർ ജയിലിലടയ്ക്കപ്പെട്ടു.
ജയിൽ‌വാസത്തിനു ശേഷമാണ് ആകാശവാണിയിലും എച്ച്.എം.വി യിലുമായി നിരവധി ഗാനങ്ങൾ ആലപിക്കുന്നത്.
‘സീതാരാമ ജനനം‘ എന്ന ചിത്രത്തിൽ കോറസ് പാടിയാണ് സിനിമാഗാനരംഗത്തേക്ക് പ്രവേശം. അതിൽ അഭിനയിക്കുകയും ചെയ്തു. പിന്നീട് ‘ബാലരാജു‘, കീലുഗുറ് റം ‘ എന്നീ ചിത്രങ്ങളിലെ ഗാനങ്ങളോടെ പ്രശസ്തനായി. ഓരോ ചിത്രത്തിലെ നായകനു വേണ്ടിയും വ്യത്യസ്ത ആലാപന രീതികൾ സൃഷ്ടിച്ച് ഘണ്ഡശാല ശ്രോതാക്കളെ അൽഭുതപ്പെടുത്തി. നായകൻ തന്നെയാണ് പാടുന്നതെന്ന തോന്നൽ കാണികളെയും അൽഭുതപ്പെടുത്തി. ആദ്യമായി ഒരു ഗാനത്തിന് സംഗീതം നൽകിയ ചിത്രം ‘ലക്ഷ്മമ്മ’ യാണ്.
എന്നാൽ ഒരു ചിത്രത്തിലെ മുഴുവൻ ഗാനങ്ങൾക്കും സംഗീതം നൽകുന്നത് ‘മനദേശം’ എന്ന ചിത്രത്തിനാണ്.
എൻ റ്റി രാമറാവുവിന്റെ ആദ്യചിത്രം കൂടിയായിരുന്നു അത്.
തുടർന്ന് ‘മായാബസാർ ‘,ലവകുശ’ തുടങ്ങി ഒട്ടനേകം ചിത്രങ്ങളിലൂടെ അദ്ദേഹം തന്റെ സംഗീതവും സ്വരവും ആസ്വാദകർക്കു സമർപ്പിച്ചു.
അർബുദം ബാധിച്ച് ചികിത്സയിലായിരുന്ന അദ്ദേഹം 1974 ഫെബ്രുവരി 11-ന് അമ്പത്തിയൊന്നാം വയസ്സിൽ  മദിരാശിയിൽ വച്ച് അന്തരിച്ചു.
സാവിത്രിയാണ് ഭാര്യ.
നാലാണ്മക്കളും നാലു പെണ്മക്കളും ഉണ്ട്.
മലയാള ഗാനങ്ങൾ
മലയാളത്തിൽ അദ്ദേഹം ‘ജീവിതനൗക’, ‘അമ്മ’,’ആത്മസഖി’, ലോകനീതി’‘ആശാദീപം’, ‘നാട്യതാര’ എന്നീ ചിത്രങ്ങൾക്കുവേണ്ടി ഗാനങ്ങൾ ആലപിച്ചിട്ടുണ്ട്.
പി ലീലയ്ക്ക് തെലുങ്കിൽ ധാരാളം അവസരങ്ങൾ നൽകിയത് ഘണ്ഡശാലയാണ്.
പുരസ്കാരങ്ങളും ആദരവും പത്മശ്രീ
ഐക്യരാഷ്ട്രസഭാസ്ഥാനത്ത് അദ്ദേഹം സംഗീതം അവതരിപ്പിച്ചിട്ടുണ്ട്.
ആന്ധ്രപ്രദേശ് സർക്കാർ 1970 ൽ സിൽ‌വർ ജൂബിലി സെലിബ്രേഷൻസ് ഓഫ് ഘണ്ഡശാല ഹൈദരാബാദിലെ ലാൽബഹദൂർ സ്റ്റേഡിയത്തിൽ സംഘടിപ്പിച്ച് അദ്ദേഹത്തെ ആദരിച്ചു.
അവലംബം ↑ പുറം കണ്ണികൾ Ghantasala Venkateswara Rao എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Ghantasala's homepage VAK Rao on Ghantasala Ghantasala-The Legend Online Music Collection Archived 2012-03-10 at the Wayback Machine .
To listen and download ghantasala Tamil old songs in mp3 கண்டசாலா பாடிய கனிரச கானங்களைக் கேட்டு ரசிக்க..
ghantasala.24by7music.com (songs) Archived 2011-08-17 at the Wayback Machine .
Bhagavadh Geetha by Ghantasala Archived 2005-03-03 at the Wayback Machine .
Videos of Ghantasala Telugu Songs Archived 2012-03-09 at the Wayback Machine .
Unforgettable Ghantasala (1922-1974) by Sreenadh Jonnavithula , Telugu Literacy and Cultural Association, NY Archived 2010-06-06 at the Wayback Machine .
കൺഫ്യൂഷൻ നാ വാ ഇംഗ്ലീഷ് വിലാസം https://ml.wikipedia.org/wiki/Confusion_Na_Wa
കെന്നത്ത് ഗ്യാങ് സംവിധാനം ചെയ്ത് 2013-ൽ പുറത്തിറങ്ങിയ നൈജീരിയൻ ഡാർക്ക് കോമഡി ചിത്രമാണ് കൺഫ്യൂഷൻ നാ വാ .
അന്തരിച്ച ആഫ്രോബീറ്റ് ഗായിക ഫെലാ കുട്ടിയുടെ "കൺഫ്യൂഷൻ" എന്ന ഗാനത്തിന്റെ വരികളിൽ നിന്ന് പ്രചോദനം ഉൾക്കൊണ്ടാണ് ചിത്രത്തിന് പേര് നൽകിയിരിക്കുന്നത്.
മികച്ച ചിത്രത്തിന് കൺഫ്യൂഷൻ നാ വാ 9-ാമത് ആഫ്രിക്ക മൂവി അക്കാദമി അവാർഡ് നേടി.
മികച്ച നൈജീരിയൻ ചിത്രത്തിനുള്ള അവാർഡും ഇത് നേടി.
മനുഷ്യജീവിതത്തെ സങ്കീർണ്ണമാക്കുന്നതിന് പരസ്പരം ബന്ധപ്പെട്ടിരിക്കുന്ന നിരവധി വ്യത്യസ്ത സംഭവങ്ങൾ എങ്ങനെ ഒത്തുചേരുന്നു എന്നതിനെക്കുറിച്ചുള്ള ഒരു കഥയാണ് ചിത്രം പറയുന്നത്.
സോഡാസും പോപ്‌കോണും പോസിറ്റീവ് റിവ്യൂകളോടെയാണ് ചിത്രം സ്വീകരിച്ചത്.
2013-ലെ മികച്ച സിനിമകളിൽ ഒന്നായും നൈജീരിയയിലെ സംവിധായകർക്ക് പ്രചോദനമായും ഇതിനെ വിശേഷിപ്പിച്ചുകൊണ്ട് 5-ൽ 4 എന്ന് റേറ്റിംഗ് നൽകി.
9-ാമത് ആഫ്രിക്ക മൂവി അക്കാദമി അവാർഡിൽ ഇത് 2 അവാർഡുകൾ നേടി.
2013 ലെ ബെസ്റ്റ് ഓഫ് നോളിവുഡ് അവാർഡുകളിൽ ഇത് 3 അവാർഡുകൾ നേടുകയും ചെയ്തു.
Complete list of Awards Award Category Recipients and nominees Result Africa Film Academy ( 9th Africa Movie Academy Awards ) Best Nigerian Film Kenneth Gyang വിജയിച്ചു Best Film Kenneth Gyang വിജയിച്ചു Best Director Kenneth Gyang നാമനിർദ്ദേശം Best Supporting Actor Ikponmwosa Gold നാമനിർദ്ദേശം Best of Nollywood Magazine ( 2013 Best of Nollywood Awards ) Movie with the Best Social Message Kenneth Gyang നാമനിർദ്ദേശം Best Screenplay Kenneth Gyang വിജയിച്ചു Best Edited Movie നാമനിർദ്ദേശം Best Production Design വിജയിച്ചു Best Cinematography നാമനിർദ്ദേശം Director of the Year Kenneth Gyang വിജയിച്ചു Movie of the Year Kenneth Gyang വിജയിച്ചു Nigeria Entertainment Awards ( 2013 Nigeria Entertainment Awards ) Best Lead Actor in a Film Ali Nuhu നാമനിർദ്ദേശം Best Supporting Actor in a Film OC Ukeje നാമനിർദ്ദേശം Best Supporting Actress in a Film Tunde Aladese വിജയിച്ചു Best Film Director Kenneth Gyang നാമനിർദ്ദേശം Best Picture Kenneth Gyang നാമനിർദ്ദേശം അവലംബം പുറംകണ്ണികൾ കൺഫ്യൂഷൻ നാ വാ ഇന്റർനെറ്റ് മൂവി ഡാറ്റാബേസിൽ
കൺവേർജന്റ് സീരിസ്
ഗണിതശാസ്ത്രത്തിൽ , അനന്തമായ അനുക്രമ സംഖ്യകളുടെ ആകെത്തുകയാണ്  ഒരു ശ്രേണി എന്നറിയപ്പെടുന്നത്.
കൂടുതൽ കൃത്യമായി പറഞ്ഞാൽ, അനന്തമായ ഒരു അനുക്രമം ( a 0 , a 1 , a 2 , … ) {\displaystyle (a_{0},a_{1},a_{2},\ldots )} , ഉപയോഗിച്ച് S എന്ന ഒരു ശ്രേണിയെ ഇപ്രകാരം നിർവ്വചിക്കാം, S = a 0 + a 1 + a 2 + ⋯ = ∑ k = 0 ∞ a k .
{\displaystyle S=a_{0}+a_{1}+a_{2}+\cdots =\sum _{k=0}^{\infty }a_{k}.
അനുക്രമത്തിലെ ആദ്യത്തെ n സംഖ്യകളുടെ തുകയാണ് n -ാമത് ആംശിക തുക (Partial sum) അഥവാ S n , S n = ∑ k = 1 n a k .
{\displaystyle S_{n}=\sum _{k=1}^{n}a_{k}.
ഒരു ശ്രേണി അഭിസരണമാണെങ്കിൽ (Convergent series) ആ ശ്രേണിയുടെ ആംശികതുകകളായ ( S 1 , S 2 , S 3 , … ) {\displaystyle (S_{1},S_{2},S_{3},\dots )} എന്നിവ ഒരു   പരിധിയിലേയ്ക്ക് പ്രവണമാകും; അതിനർത്ഥം, ഓരോ തവണയും a k {\displaystyle a_{k}} എന്ന അംഗത്തെ കൂട്ടിക്കിട്ടുന്ന ആംശികതുക ഒരു നിശ്ചിതസംഖ്യയുമായി കുടുതൽ കൂടുതൽ അടുത്തുകൊണ്ടിരിക്കും.
| S n − ℓ | ε .
{\displaystyle \left|S_{n}-\ell \right| \varepsilon .
ശ്രേണി അഭിസരണമാണെങ്കിൽ , ℓ {\displaystyle \ell } നെ ആ ശ്രേണിയുടെ ആകെത്തുക എന്ന് വിളിക്കുന്നു.
ഒരു ശ്രേണി അതിൻ്റെ ആകെത്തുകയിലേയ്ക്ക് അഭിസരിക്കുന്നുവെങ്കിൽ അതിനെ  മേൽപ്പറഞ്ഞ അതേ പ്രതീകമായ, ∑ k = 1 ∞ a k {\displaystyle \sum _{k=1}^{\infty }a_{k}}
ഉപയോഗിച്ച് സൂചിപ്പിക്കുന്നു.
സങ്കലനക്രിയയ്ക്ക് ഉപയോഗിക്കാറുളള അതേ സമ്പ്രദായത്തിന് തുല്യമാണ് ഇതും: a + b എന്നാൽ a , b എന്നിവയുടെ സങ്കലനക്രിയയെ മാത്രമല്ല സൂചിപ്പിക്കുന്നത് ആ സങ്കലനക്രിയയുടെ തുകയെക്കൂടിയാണ്.
അഭിസരണമല്ലാത്ത ശ്രേണികളെ അപസരണ ശ്രേണികൾ എന്ന് വിളിക്കുന്നു.